**ELŐTERJESZTÉS**

Bonyhád Város Képviselő - testületének 2020. szeptember 24. napján tartandó

rendes/rendkívüli testületi ülésére

|  |  |
| --- | --- |
| Tárgy: | Bonyhádi Települési Értéktár Bizottság 2020. I. félévi beszámolója |
| Előterjesztő: | Kult Imréné Bonyhádi Települési Értéktár Bizottság elnökedr. Puskásné dr. Szeghy Petra jegyző |
| Előterjesztést készítette: | Szarvas Irén |
| Előterjesztés száma: | 87. sz. |
| Előzetesen tárgyalja: | Humán bizottság |
| Az előterjesztés a jogszabályi feltételeknek megfelel: | dr. Puskásné dr. Szeghy Petra jegyző |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést  | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Filóné Ferencz Ibolya polgármester |

**Tisztelt Képviselő- testület!**

*A magyar nemzeti értékek és a hungarikumok gondozásáról* szóló 114/2013. (IV. 16.) Korm. rendelet (továbbiakban: Kormányrendelet) 3. § 1 bekezdésének c) pontja értelmében a Települési Értéktár Bizottság félévente beszámol tevékenységéről a helyi önkormányzat képviselő-testületének.

A Bonyhádi Települései Értéktár Bizottság (BTÉB) a veszélyhelyzetre tekintettel az első félévben nem ülésezett, ezért újabb értékfelvétel nem történt. Ugyanakkor a bizottsággal kapcsolatos ügyintézés és munka folyamatos volt.

A Képviselő-testület januárban tárgyalta a BTÉB 2019. évi beszámolóját, amelyet az 5/2020. (I.23.) határozatban fogadott el.

A 2019. év folyamán megvalósult Hungarikum pályázat - a *„Nemzeti értékeink Bonyhádon”* - elszámolásának utolsó hiánypótlása 2020. március 25-én történt meg. A pályázat végleges zárására vonatkozó értesítés pedig 2020. június 2-án érkezett meg. Az idei év első felében a bizottság -tekintettel a járványügyi helyzetre - értéktáras rendezvényen nem vett részt.

A települési értéktár jelenleg 80 dokumentált nemzeti értéket tartalmaz.

AKormányrendelet 3. § 1 bekezdésének c) pontja értelmében kérem a tisztelt Képviselő- testületet, hogy a Bonyhádi Települési Értéktár Bizottság munkájáról szóló féléves beszámolót a határozati javaslat szerint elfogadni szíveskedjen.

**Határozat javaslat**

A *magyar nemzeti értékek és a hungarikumok gondozásáról* szóló 114/2013. (IV. 16.) Korm. rendelet 3. § 1 bekezdésének c) pontja alapján Bonyhád Város Önkormányzati Képviselő-testülete a Bonyhádi Települési Értéktár Bizottság munkájáról szóló 2020. évi I. féléves beszámolóját elfogadja.

Határidő: azonnal

Felelős: dr. Puskásné dr. Szeghy Petra jegyző

Bonyhád, 2020. szeptember 11.

 dr. Puskásné dr. Szeghy Petra

 jegyző